CELEX: C2004/300/94
Language: sl
Date: 2004-12-04 00:00:00
Title: Zadeva T-394/04: Tožba Guida Stracka proti Komisiji Evropskih skupnosti, vložena dne 5. oktobra 2004

4.12.2004   
            
            
               SL
            
            
               Uradni list Evropske unije
            
            
               C 300/48
            
         Tožba Guida Stracka proti Komisiji Evropskih skupnosti, vložena dne 5. oktobra 2004
   (Zadeva T-394/04)
   (2004/C 300/94)
   Jezik postopka: nemščina
   Guido Strack, stanujoč v Wasserliesch (Nemčija), ki ga zastopa J. Mosar, Rechtsanwalt, z naslovom za vročanje v Luksemburgu, je dne 5. oktobra 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razveljavi postopek napredovanja za leto 2003, izveden za tožečo stranko v skladu s členom 45 Kadrovskih predpisov za uradnike Evropskih skupnosti in podelitev točk ter razglasi za nično odločbo o nenapredovanju tožeče stranke;
            
         
               —
            
            
               toženi stranki naloži plačilo sodnih in drugih stroškov.
            
         Tožbeni razlogi in bistvene navedbe
   Tožba je uperjena zoper način izvedbe postopka napredovanja za leto 2003, nepodelitev prednostnih točk tožeči stranki ter odločbo organa za imenovanje v okviru postopka napredovanja za leto 2003, da tožeča stranka ne napreduje v višji naziv A5.
   Tožeča stranka navaja kršitev naslednjih predpisov in splošnih pravnih načel:
   
               —
            
            
               člena 26 Kadrovskih predpisov
            
         
               —
            
            
               člena 25 Kadrovskih predpisov
            
         
               —
            
            
               člena 24, stavkov 4 in 5 Kadrovskih predpisov
            
         
               —
            
            
               člena 110 v povezavi s členom 45 Kadrovskih predpisov
            
         
               —
            
            
               člena 43 Kadrovskih predpisov
            
         
               —
            
            
               člena 45(1) Kadrovskih predpisov in načela enakosti
            
         
               —
            
            
               dolžnosti uprave, da skrbi za svoje uradnike
            
         
               —
            
            
               izvedbenih določb k členu 45 Kadrovskih predpisov
            
         
               —
            
            
               člena 41 Listine o temeljnih človekovih pravicah, pravice do poštenega upravnega postopka, načela dolžnega skrbstva in pravice podati svoje mnenje
            
         
               —
            
            
               dolžnosti obrazložitve ter prepovedi samovoljnega ravnanja
            
         
               —
            
            
               načela varstva zaupanja v pravo in pravila patere legem quam ipse fecisti